2. ลักษณะการประกอบธุรกิจ

1 . ความเป็นมา

  กลุ่มบริษัท ทีมพรีซิชั่น จำกัด (มหาชน) ก่อตั้งโดยกลุ่มผู้บริหารคนไทย
  ซึ่งได้เริ่มต้นธุรกิจประกอบแผงวงจรอิเลคทรอนิคส์ จากการก่อตั้งบริษัท ทีมโทรนิคส์ จำกัด
  เมื่อวันที่ 17 กันยายน 2533 หลังจากที่กิจการมีความเจริญก้าวหน้ามาโดยลำดับ
  ทำให้ผู้บริหารของบริษัทฯตัดสินใจขยายธุรกิจ โดยเมื่อวันที่ 9 มกราคม 2539 ได้ก่อตั้งบริษัท
  ทีมพรีซิชั่น จำกัด ขึ้นที่จังหวัดปราจีนบุรี
  โดยได้รับการส่งเสริมการลงทุนจากคณะกรรมการส่งเสริมการลงทุน ในเบื้องต้นบริษัท ทีมพรีซิชั่น
  จำกัด ถือหุ้นร้อยละ 99.99 โดยบริษัท ทีมโทรนิคส์ จำกัด อย่างไรก็ตาม เมื่อเดือนเมษายน
  2542 ได้มีการปรับโครงสร้างการถือหุ้นในกลุ่มมีผลให้บริษัท ทีมพรีซิชั่น จำกัด เข้าถือหุ้นร้อยละ
  99.99 ในบริษัท ทีมโทรนิคส์ จำกัด ต่อมาเมื่อวันที่ 21 กันยายน พ.ศ. 2543 บริษัท ทีมพรีซิชั่น
  จำกัด ได้จดทะเบียนแปรสภาพเป็น บริษัท ทีมพรีซิชั่น จำกัด(มหาชน)
  และได้เข้าจดทะเบียนในตลาดหลักทรัพย์ใหม่เมื่อวันที่ 8 พฤศจิกายน 2544
  บริษัทฯได้รับโอนกิจการจากบริษัทย่อย (บริษัท ทีมโทรนิคส์ จำกัด)
  เข้ามาอยู่ภายใต้สาขาหนึ่งของบริษัทฯ เมื่อวันที่ 28 พฤศจิกายน 2546
  เพื่อความคล่องตัวในการใช้ทรัพยากรร่วมกันได้อย่างมีประสิทธิภาพและประสิทธิผลมากขึ้น
  และก่อให้เกิดประโยชน์ในการเพิ่มขีดความสามารถในการแข่งขันธุรกิจของบริษัทฯ
  ต่อมาได้ย้ายเข้าตลาดหลักทรัพย์หลักเมื่อวันที่ 1 มกราคม 2547
  มีการสร้างอาคารสำหรับการผลิตแห่งใหม่ที่จังหวัดปทุมธานี และในปี 2550 บริษัทฯ
  ได้สร้างอาคารสำหรับการผลิตหลังที่ 2 ต่อจากอาคารของเดิมที่จังหวัดปราจีนบุรี
  เพื่อรองรับการขยายงานในอนาคต ดังนั้นบริษัทฯ จึงมีเนื้อที่โดยรวมทั้ง 2 แห่งประมาณ 54 ไร่

 ลักษณะการประกอบธุรกิจ

  บริษัท ทีมพรีซิชั่น จำกัด (มหาชน) ออกแบบผลิตและประกอบวงจรอิเลคทรอนิคส์ (Printed
  Circuit Board Assembly : PCBA) ตามความต้องการของลูกค้า
  ซึ่งเป็นส่วนประกอบที่สำคัญในผลิตภัณฑ์อิเลคทรอนิคส์ต่างๆในหลากหลายประเภท ตัวอย่างเช่น
  อุปกรณ์คอมพิวเตอร์ อุปกรณ์ควบคุมสำหรับอุตสาหกรรม อุปกรณ์สังเคราะห์เสียง โทรคมนาคม
  มิเตอร์วัด เป็นต้น
  ลักษณะการดำเนินงานของกลุ่มบริษัทจะประกอบธุรกิจผลิตและประกอบแผงวงจรอิเลคทรอนิคส์รวมทั้งการทดสอบการทำงานของแผงวงจรอิเลคทรอนิคส์
  การออกแบบผลิตภัณฑ์ เพื่อให้ได้ผลิตภัณฑ์ที่มีคุณสมบัติและการทำงานตามที่ลูกค้าต้องการ
  บริษัทฯได้รับการรับรองมาตรฐานต่างๆ ดังต่อไปนี้

1.  รับรองคุณภาพตามมาตรฐานสากลISO 9001 : 2000 เดือนมิถุนายน 2544

2.  รับรองการจัดการด้านสิ่งแวดล้อม ISO 14001 เดือนสิงหาคม 2546

3.  รับรองระบบบริหารคุณภาพอุตสาหกรรมยานยนต์ ISO/TS 16949 เดือนพฤศจิกายน 2546

โครงสร้างรายได้จากการประกอบธุรกิจ PCBA ของกลุ่มบริษัท ตามลักษณะการใช้งานของผลิตภัณฑ์

  -------------------- ------------- -------- ------- -------- ------- -------- -------
  ประเภทผลิตภัณฑ์         ดำเนินการโดย   ปี 2548           ปี 2549           ปี 2550   

                                     ล้านบาท   ร้อยละ   ล้านบาท   ร้อยละ   ล้านบาท   ร้อยละ

  อุปกรณ์อุปโภคบริโภค      กลุ่มบริษัท       57       3       109      4       152      6
  (Consumer Electric)                                                           

  อุปกรณ์ควบคุม ตรวจวัด    กลุ่มบริษัท       1,049    65      2,034    81      1,649    69
  สำหรับอุตสาหกรรม                                                                
  (Industrial Control                                                           
  and Measuring)                                                                

  อุปกรณ์พิเศษ (Specialty กลุ่มบริษัท       403      25      368      15      557      23
  Products)                                                                     

  อื่นๆ                  กลุ่มบริษัท       106      7       1        0       44       2

  รวม                                1,615    100     2,512    100     2,402    100
  -------------------- ------------- -------- ------- -------- ------- -------- -------

บริษัทฯจะมุ่งเน้นการขยายธุรกิจทางด้านการประกอบแผงวงจรอิเลคทรอนิคส์ของบริษัทให้เติบโตขึ้นอย่างมั่นคง
อันจะสร้างกำไรจากการดำเนินงานที่เหมาะสมรวมทั้งผลตอบแทนที่ดีแก่ผู้ถือหุ้น
โดยการให้บริการที่มีมูลค่าเพิ่มและครบวงจรที่ตอบสนองความต้องการของกลุ่มลูกค้าเป้าหมาย
และบริษัทจะเน้นการสร้างความสัมพันธ์ทางธุรกิจในระยะยาวกับลูกค้าและผู้จัดหาวัตถุดิบให้บริษัท

-   การขยายกำลังการผลิต

ในปีที่ผ่านมาทางบริษัทฯ ได้มีการลงทุนซื้อเครื่องจักรและอุปกรณ์เพิ่มสุทธิมูลค่า 55.53 ล้านบาท
โดยการขายเครื่องจักรเก่าและซื้อเครื่องจักรใหม่ที่มีประสิทธิภาพมากขึ้นมาทดแทน
นอกจากนี้บริษัทฯยังได้มีการลงทุนก่อสร้างอาคารผลิตหลังใหม่ที่จังหวัดปราจีนบุรี
โดยมีพื้นที่ใช้สอยภายใต้อาคารเพิ่มขึ้นอีก 10,000 ตารางเมตร ดังนั้นปัจจุบัน
บริษัทฯมีพื้นที่ใช้สอยภายใต้อาคารโรงงานทั้ง 2 แห่งรวมทั้งสิ้น 24,200 ตารางเมตร
ทำให้สามารถรองรับงานประกอบสินค้าสำเร็จรูปที่มีขนาดใหญ่ซึ่งต้องใช้พื้นที่ในการประกอบมากขึ้น
ตลอดจนการขยายงานในอนาคต

-   การสร้างความน่าเชื่อถือ และภาพพจน์ที่ดีแก่ลูกค้า ผู้ขายวัตถุดิบ และเจ้าหนี้

ถึงแม้ว่าบริษัทจะมีชื่อเสียงที่ดีจากการดำเนินธุรกิจมากว่า 10
ปีโดยที่ได้รับความเชื่อถือจากลูกค้ามาโดยต่อเนื่องแล้ว
บริษัทได้มีการปรับปรุงระบบการทำงานให้ได้ตามมาตรฐานสากล
จนได้รับใบรับรองคุณภาพตามมาตรฐานสากล ISO 9001 : 2000
บริษัทได้รับการจัดการด้านสิ่งแวดล้อม ISO 14001 เมื่อเดือน สิงหาคม 2546
และได้รับการรับรองระบบบริหารคุณภาพอุตสาหกรรมยานยนต์ ISO/TS 16949:2002
เมื่อเดือนพฤศจิกายน 2546
อย่างไรก็ตามบริษัทมีนโยบายที่จะพัฒนาคุณภาพสินค้าให้ได้ตามมาตรฐานสากลที่เกี่ยวข้องอื่นๆ
อีกในอนาคตอย่างต่อเนื่อง

-   บริษัทจะดำเนินการขยายฐานลูกค้าและกระจายตลาดส่งออกมากขึ้น

บริษัทมุ่งเน้นการกระจายฐานลูกค้าให้กว้างขึ้น เพื่อครอบคลุมในแต่ละภูมิภาค
โดยการสร้างทีมงานฝ่ายการขายและการตลาดของบริษัท
ที่สามารถให้บริการแก่ลูกค้าได้อย่างใกล้ชิดและจะดำเนินการแต่งตั้งตัวแทนจำหน่ายสินค้าในต่างประเทศเพิ่มขึ้น
ทั้งในยุโรปและสหรัฐอเมริกานอกจากการขยายตลาดไปในภูมิภาคต่างๆแล้วทางบริษัทฯ
ยังได้มีการผลิตสินค้าหลากหลาย เพื่อเป็นการกระจายความเสี่ยงที่จะทำให้ธุรกิจของบริษัทฯ
ขึ้นตรงกับธุรกิจใดธุรกิจหนึ่ง